



[bookmark: _Hlk120624782]Előterjesztés kiegészítés A Gólyafészek otthonokról szóló 22/2012.(V.11.) számú önkormányzati rendelet módosításához

Készítette: Torma László aljegyző


Tisztelt Képviselőtestület!

Zalakaros Város Önkormányzat Pénzügyi és Igazgatási Bizottsága 2022. december 8- i ülésén tárgyalta a Gólyafészek otthonokról szóló 22/2012.(V.11.) önkormányzati rendelet módosítását. 
A bizottság az alábbi határozatot hozta:
A bizottság javasolja A Gólyafészek otthonokról szóló 22/2012. (V.11.) önkormányzati rendelet módosítása napirend kapcsán az előterjesztés szerinti rendeleti javaslat elfogadását az alábbi módosítással:
· [bookmark: _Hlk121830212]az önkormányzati rendelet 8. § (1) bekezdése helyébe a következő rendelkezés lépjen: „(1) A közjegyző által hitelesített, közjegyzői okiratba foglalt használati szerződés - a Képviselőtestület kijelölésről szóló értesítésében foglaltak szerint – az önkormányzat és a fiatalok között határozott időre, de legfeljebb 5 évi időtartamra jön létre, melynek költségét az önkormányzat viseli. A polgármester a határozott időre kötött szerződést három hónappal meghosszabbíthatja, amennyiben a fiatalok rendkívüli élethelyzetükre tekintettel a lakást elhagyni nem tudják és a jogosultsági feltételeik változatlanul fennállnak. A szerződésmódosításban az otthonhasználati szerződéstől eltérő előírások határozhatók meg azzal, hogy az otthonhasználati díj összege legfeljebb a rendeletben meghatározott otthonhasználati díj háromszorosa.”

A fentiekre tekintettel a bizottsági határozattal kiegészített és elfogadásra javasolt rendeleti javaslat a következő:


Rendelet javaslat:

Zalakaros Város Önkormányzata Képviselő-testületének .../2022. (XII. 15.) önkormányzati rendelete
 A Gólyafészek otthonokról szóló 22/2012.(V.11.) önkormányzati rendelet módosításáról

Zalakaros Város Önkormányzat Képviselőtestülete a fiatalok családalapításának és önálló lakhatási körülményeiknek elősegítése érdekében Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 9. pontja alapján a Gólyafészek otthonokról szóló 22/2012. (V.11.) önkormányzati rendeletének módosításáról az alábbi rendeletet alkotja:

1. [bookmark: _Hlk121830382]§

A Gólyafészek otthonokról szóló Zalakaros Város Képviselő-testületének 22/2012 (V.11.) önkormányzati rendelete 8. § (1) bekezdése helyébe a következő rendelkezés lép:

„(1) A közjegyző által hitelesített, közjegyzői okiratba foglalt használati szerződés - a Képviselőtestület kijelölésről szóló értesítésében foglaltak szerint – az önkormányzat és a fiatalok között határozott időre, de legfeljebb 5 évi időtartamra jön létre, melynek költségét az önkormányzat viseli. A polgármester a határozott időre kötött szerződést három hónappal meghosszabbíthatja, amennyiben a fiatalok rendkívüli élethelyzetükre tekintettel a lakást elhagyni nem tudják és a jogosultsági feltételeik változatlanul fennállnak. A szerződésmódosításban az otthonhasználati szerződéstől eltérő előírások határozhatók meg azzal, hogy az otthonhasználati díj összege legfeljebb a rendeletben meghatározott otthonhasználati díj háromszorosa.”

2. §


Ez a rendelet a kihirdetését követő napon lép hatályba.

Zalakaros, 2022. december 6.

Novák Ferenc				Dr. Szentgyörgyvölgyi Eszter
 polgármester					    jegyző




Záradék: A rendelet kihirdetve:2022. december 15.


						Dr. Szentgyörgyvölgyi Eszter
							     jegyző



Általános indoklás

Zalakaros Város Önkormányzata a helyi fiatalok letelepedését, önállósodási törekvéseinek támogatását a Gólyafészek otthonokról szóló 22/2012.(V.11.) számú rendeletében szabályozza. Az otthonhasználati szerződés határozott időre, de legfeljebb 5 év időtartamra köthető. A rendelet módosítása az otthonhasználati szerződéstől eltérő előírások, valamint az otthonhasználati díj mértéke kerül megállapításra.

Részletes indoklás

1.§-hoz
A módosítás a határozott időre kötött szerződés hosszabbításának eltérő előírásait, valamint az otthonhasználati díj mértékét határozza meg.

2.§-hoz
Hatályba léptető rendelkezést tartalmaz.


Zalakaros, 2022. december 6.


						Dr. Szentgyörgyvölgyi Eszter
							   jegyző

Előzetes hatásvizsgálat

a Gólyafészek otthonokról szóló 22/2012.(V.11.) önkormányzati rendelet módosításáról

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági, költségvetési hatása: Az önkormányzati rendelet hatályos rendelkezései értelmében a határozott időre kötött szerződés 1 évvel meghosszabbítható, a javaslat ezt úgy pontosítja, hogy legfeljebb 1 évvel hosszabbítható meg, ez lehetővé teszi az egy évnél rövidebb időszakra történő módosítást, a javaslat szerint a meghosszabbított időre már a piaci díjhoz közelebb álló otthonhasználati díj állapítható meg. A módosítás költségvetési hatása az önkormányzatnál jelentkező díjnövekmény bevétel.

Környezeti, egészségi következményei: A rendeletben foglaltak végrehajtásának környezetre gyakorolt hatása nincs.

 Adminisztratív terheket befolyásoló hatása: Nincs. 

Egyéb hatása: Nincs.

A rendelet megalkotásának szükségessége, a rendelet megalkotása elmaradása esetén várható következmények: képviselőtestületi döntés alapján készült a módosítási javaslat, ha a módosítás nem kerül elfogadásra, marad a jelenlegi szabályozás.
A rendelet alkalmazásához szükséges személyi, szervezeti, tárgyi, pénzügyi feltételek: rendelkezésre állnak

